title: Bohuslav Balbín
text: Bohuslav Balbín (3 Kerzu 1621, Hradec Králové - 28 Du 1688, Praha) a oa ur skrivagner, istorour ha Jezuist tchek.
  
  Goude e studioù e skol-veur Olomouc e kelennas e meur a skolaj jezuist e Praha. Gouestlañ a reas e vuhez da zifenn ar gatoligiezh ha dreist-holl da zifenn istor ar vro hag an tchekeg en un amzer ma rene an alamanekaat er broioù tchek. Lesanvet e voe "Plinius Bohemia" abalamour d'e oberenn skrivet puilh. E skrid anavezetañ eo Vita beatae Joannis Nepomuceni martyris (Praha, 1670) ha ganti e voe brudet mojenn Sant Yann Nepomuk.
  
  Oberennoù pennañ 
  Vita beatae Joannis Nepomuceni martyris ("Buhez Sant Yann Nepomuk merzher") 1670.
   Epitome historica, savet evit difenn an tchekeg. 
  Miscelanea historica regni Bohemiae, dek levrenn embannet (diwar an 20 a oa rakwelet) gant danvez a bep seurt diwar-benn Bohemia (douaroniezh, istor, natur, relijion, poblañs, lennegezh...)
  Dissertatio apologetica pro lingua slavonica, praecipue bohemica, embannet e 1775 (goude e varv) evit difenn ar yezhoù hag ar sevenadurioù slavek en Impalaeriezh an Tiegezh Habsburg.
  
  Jezuisted
  Skrivagnerien latin
  Skrivagnerien Tchekia
  Ganedigezhioù 1821
  Marvioù 1688